Diari Oficial de la Generalitat Valenciana


Sumari del DOGV 5714, del 29-02-2008 (2008/2615)

RESOLUCIÓ de 27 de febrer de 2008, del director general del Servei Valencià d'Ocupació i Formació, per la qual es publica la línia pressupostària i es determinen els crèdits màxims que ha de finançar el Programa de Formació Professional per a l'Ocupació per a l'exercici 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2615


Data del document
:   27-02-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * suport econòmic
    * organització patronal
    * formació professional
    * administració local
    * aturat
    * sindicat
    * societat sense fins de lucre
    * persona física
    * ajuda pública

RESOLUCIÓ de 27 de febrer de 2008, del director general del Servei Valencià d'Ocupació i Formació, per la qual es publica la línia pressupostària i es determinen els crèdits màxims que ha de finançar el Programa de Formació Professional per a l'Ocupació per a l'exercici 2008. [2008/2615]  
El 27 de desembre de 2007 va ser publicada en el Diari Oficial de la Comunitat Valenciana (DOCV núm. 5668) l'Ordre de 17 de desembre de 2007, de la conselleria d'Economia, Hisenda i Ocupació, per la qual es determinava el Programa de Formació Professional per a l'Ocupació i es regulaven i convocaven subvencions per a l'exercici de 2008.  
Després de la publicació de la Llei 15/2007, de 27 de desembre de 2007 (DOCV de 31 de desembre de 2007) de Pressupostos de la Generalitat per a l'exercici 2008, i d'acord amb allò establit en l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que ha de finançar el Programa de Formació Professional per a l'Ocupació, la quantia de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.  
Per tot això, i d'acord amb allò establit en la disposició addicional primera de l'Ordre de 17 de desembre de 2007, de la conselleria d'Economia, Hisenda i Ocupació, resolc:  
Primer  
L'assignació pressupostària per al Programa Professional per a l'Ocupació definit en l'Ordre de 17 de desembre de 2007 (DOCV núm. 5668) de la conselleria d'Economia, Hisenda i Ocupació, d'acord amb les vies de programació que preveu l'article 23 de l'esmentada ordre serà:  
1. A través de centres col·laboradors homologats (via 1), s'assigna una quantia màxima de 69.805.704 d'euros la distribució provincial de la qual serà la següent:  
Alacant: 09.196.924 euros  
Castelló: 4.242.000 euros  
València: 10.003.695 euros  
2. A través d'entitats amb què s'establisquen convenis de col·laboració (via 2), s'assigna una quantia màxima de 4.000.000 d'euros.  
3. Projectes formatius a través d'empreses associacions d'empreses o centres col·laboradors homologats que assumisquen un compromís de contractació o d'inserció almenys d'un 50% dels alumnes que finalitzen l'acció formativa (via 3) s'assigna una quantia màxima de 8.000.000 d'euros.  
Segon  
Es destinarà una quantia màxima de 2.000.000 d'euros per a atendre les sol·licituds de beques i ajudes de transport, allotjament i manutenció dels alumnes.  
Tercer  
La totalitat de les ajudes previstes en els articles precedents es finançaran a càrrec del capítol 4 de l'estat de despeses del pressupost del SERVEF per al 2008 subprograma pressupostari 322.52 Formació Professional Ocupacional i Contínua, línia de subvenció T0218000 Formació Professional per a l'Ocupació.  
Quart  
Si una vegada esgotats les disponibilitats pressupostàries previstes en aquesta resolució per a les vies 1 i 3 s'incrementara posteriorment el crèdit, es publicarà la corresponent ampliació per a aquestes vies.  
En aquests casos, i pel que fa a les sol·licituds que no van poder ser inicialment ateses per aquesta circumstància, es concediran subvencions, amb el límit d'aquest increment, atenent l'ordre de la puntuació que haguera obtingut en la corresponent valoració.  
Quint  
El règim de pagaments i justificacions de les ajudes es realitzaran en els termes establits en l'Ordre de 17 de desembre de 2007 (DOCV núm. 5668, de 27 de desembre de 2007) i en les corresponents resolucions aprovatòries de concessió d'ajudes.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1988, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 27 de febrer de 2008.- El director general del Servei Valencià d'Ocupació i Formació: Luis Lobon Martin.